Bu Toshkent shahri, Uchtepa tumanidagi serqatnov yo‘llardan biri. Mutasaddilar 2019 yili o‘tkazilgan matbuot anjumanida yo‘llarni ta’mirlashda bu kabi holatlar boshqa takrorlanmasligiga va’da bergan edi. Afsuski, hamon ta’mirlashda bunday nuqsonlarga yo‘l qo‘yilmoqda. Davlat avtomobil yo‘llar qo‘mitasiga ko‘ra, poytaxt yo‘llarini ta’mirlash shahar obodonlashtirish boshqarmasi zimmasida. Yo‘llar ostidagi quvurlar almashtirilgach, chuqurlar paydo bo‘lishi, quduqlar qopqog‘ining yo‘l sathidan bir necha santimetr balandda yoki pastda qolishi odatiy hol. Yo‘l ta’mirini qabul qiluvchi mutasaddilar bunga ko‘p ham e’tibor bermaydi.